**[OBAVJEŠTENJE O DOKUMENTACIJI NEOPHODNOJ ZA IZDAVANJE LICENCE ZA RAD](https://www.zsdzcg.me/177-obajestenje-o-dokumentaciji-neophodnoj-za-izdavanje-licence)**

Obavještavaju se stručni radnici koji obavljaju poslove u socijalnoj i dječjoj zaštiti da uz zahtjev (obrazac ZIL), koji se podnosi Zavodu za socijalnu i dječju zaštitu, shodno  Pravilniku o bližim uslovima za izdavanje, obnavljanje i oduzimanje licence za rad stručnim radnicima u oblasti socijalne i dječje zaštite ("Sl. list CG", br. 003/24), prilažu:

1) diplomu ili drugi dokaz o stečenom najmanje VII-1 nivou kvalifikacije obrazovanja iz oblasti socijalnog rada, psihologije, pedagogije, andragogije, specijalne pedagogije, pravnih nauka, sociologije, defektologije, specijalne edukacije i rehabilitacije;

2) sertifikat o uspješno završenom akreditovanom programu obuke, odnosno programu pružanja usluge;

3) uvjerenje o položenom stručnom ispitu;

Shodno Zakonu o priznavanju inostranih obrazovnih isprava i izjednačavanju kvalifikacija ("Sl. list CG", br. 057/11, 042/16 I 056/18), obrazovne isprave izdate u republikama bivše SFRJ ne podliježu postupku priznavanja isprava, ako su stečene do dana međunarodnog priznanja tih republika. Takođe, isti Zakon propisuje da obrazovne isprave stečene u Republici Srbiji do 25. januara 2008. godine ne podliježu postupku priznavanja isprava.

**Dokumentacija se dostavlja u originalu ili kao ovjerena kopija**